भूकम्प के उपरान्त किये जाने वाले उपाय इस प्रकार हैं- दुर्घटना से बचाव हेतु मदद की मांग करें।यदि आप को गैस के रिसाव होने, पानी के रिसाव का आभास हो तो अवश्य ही सूचित करें और यदि हो सके तो उसके बहाव के मुख्य स्थान से बन्द करने का प्रयास जरूर करें। गैस रिसाव की दशा में बिजली के किसी भी स्विच को आन न करे साथ ही आग का किसी भी प्रकार का प्रयोग न करें। ऐसे स्थान से फोन का प्रयोग भी न करे पहले उस स्थान से दूर सुरक्षित स्थान की ओर जाए फिर सूचना दें। किसी भी क्षतिग्रस्त इमारत से दूरी को बनाए रखे क्योंकि भूकम्प के बाद आने वाले झटकों से इमारत के गिरने का अन्देशा सदैव ही बना रहता है। यहा एक बात और भी ध्यान देने वाली है कि यदि भूकम्प प्रभावित क्षेत्र यदि समुद्र तटीय है तो ऐसी दशा में भूकम्प के बाद सुनामी का भी खतरा बना रहता है तो ऐसी स्थिति में आपको किसी उंचे स्थान की ओर चले जाना चाहिए जिससे कि जान के होने वाले नुकसान से बचा जा सके। यहां यह बात ध्यान देने वाली है कि यदि कांकरीट की बनी बहुमंजिला इमारत पास हो उसमें शरण नहीं लेना चाहिए।